CELEX: 32002L0001
Language: hu
Date: 2002-01-07 00:00:00
Title: A Bizottság 2002/1/EK irányelve (2002. január 7.) a 94/39/EK irányelv krónikus májelégtelenség esetén a májműködést segítő takarmányozás tekintetében történő módosításárólEGT vonatkozású szöveg

Fontos jogi nyilatkozat

|

32002L0001

Hivatalos Lap L 005 , 09/01/2002 o. 0008 - 0009

		A Bizottság 2002/1/EK irányelve(2002. január 7.)a 94/39/EK irányelv krónikus májelégtelenség esetén a májműködést segítő takarmányozás tekintetében történő módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb az 1999/29/EK irányelvvel [1] módosított, a különleges táplálkozási célokra szánt takarmányokról szóló, 1993. szeptember 13-i 93/74/EGK tanácsi irányelvre [2] és különösen annak 6. cikke c) pontjára,mivel:(1) A 95/9/EK irányelvvel [3] módosított 94/39/EK irányelvvel [4] a Bizottság elfogadta a különleges táplálkozási célra szánt takarmányok tervezett alkalmazásainak listáját.(2) További tudományos kutatások azt mutatják, hogy nincs szükség a macska és a kutya krónikus májelégtelensége esetén a májműködést segítő takarmány zsírtartalmának csökkentésére, illetve mérséklésére. Ugyanakkor hasznos lenne feltüntetni a címkén, hogy az ilyen takarmánnyal etetett állatok számára folyamatos ivóvízellátást kell biztosítani.(3) A 94/39/EK irányelvet ezért ennek megfelelően módosítani kell.(4) Az ezen irányelvben előírt intézkedések összhangban vannak a Takarmányok Állandó Bizottságának véleményével,ELFOGADTA EZT AZ IRÁNYELVET:1. cikkA 94/39/EK irányelv melléklete ezen irányelv mellékletével összhangban módosul.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2002. november 20-ig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEz az irányelv az Európai Közösségek Hivatalos Lapjában való kihirdetését követő 20. napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2002. január 7-én.a Bizottság részérőlDavid Byrnea Bizottság tagja[1] HL L 115., 1999.5.4., 32. o.[2] HL L 237., 1993.9.22., 23. o.[3] HL L 91., 1995.4.22., 35. o.[4] HL L 207., 1994.8.10., 20. o.--------------------------------------------------MELLÉKLETA 94/39/EK irányelv mellékletének B. részében a"májműködés segítése krónikus májelégtelenség esetén"különleges táplálkozási cél szövege helyébe a kutya és a macska vonatkozásában az alábbi szöveg lép:"Különleges táplálkozási cél | Alapvető táplálkozási jellemzők | Állatfaj vagy állatkategória | A címkén feltüntetendő jellemzők | Ajánlott alkalmazási időszak | Egyéb rendelkezések |1 | 2 | 3 | 4 | 5 | 6 |Májműködés segítése krónikus májelégtelenség esetén | Jó minőségű fehérje, mérsékelt fehérjetartalom, magas esszenciális zsírsavtartalom és magas könnyen emészthető szénhidráttartalom | Kutya | Fehérjeforrás, illetve forrásokEsszenciális zsírsavtartalomKönnyen emészthető szénhidrátok, megfelelő esetben előkezelésük megjelölésévelNátriumÖsszes réz | Kezdetben legfeljebb 6 hónap | A csomagoláson, tartályon vagy címkén feltüntetendő: "Alkalmazás, illetve az alkalmazás időtartamának meghosszabbítása előtt állatorvos véleményének kikérése javasolt" A használati utasításban feltüntetendő: "Folyamatos ivóvízellátást kell biztosítani" |Jó minőségű fehérje, mérsékelt fehérjetartalom és magas esszenciális zsírsavtartalom | Macska | Fehérjeforrás, illetve forrásokEsszenciális zsírsavtartalomNátriumÖsszes réz | Kezdetben legfeljebb 6 hónap | A csomagoláson, tartályon vagy címkén feltüntetendő: "Alkalmazás, illetve az alkalmazás időtartamának meghosszabbítása előtt állatorvos véleményének kikérése javasolt" A használati utasításban feltüntetendő: "Folyamatos ivóvízellátást kell biztosítani"" |--------------------------------------------------